Salvinia auriculata

***Salvinia auriculata*** é unha especie de pteridófita (fentos ou fieitos) da clase das polipodiópsidas, orde das salviniales e familia das salviniáceas, unha das dez comprendidos no xénero *Salvinia*.

Orixinaria de América, onde se encontra desde México até o sur da Arxentina e Chile. Cultívase como planta ornamental, e naturalizouse en estado salvaxe nalgúns lugares.

Esta especie é difícil de distinguir doutras do xénero *Salvinia*. Por outro lado varía de tamaño dependendo da abundancia doutras plantas que convivan con ela.
 
Como outras salviniáceas é unha planta invasora. Infestou o río Zambeze en 1949. Tamén se considera invasora en Nova Caledonia.
 
## Taxonomía 
### Descrición 
A especie foi descrita en 1775 polo farmacéutico, botánico e explorador francés Jean Baptiste Christophore Fusée-Aublet.

### Etimoloxía 
Para a do xénero, véxase *Salvinia*.

O epíteto específico, *auriculata*, é o feminino do nominativo do axectivo do latín científico *auiriculātus, -a, -um*, derivado do latín clásico *auris, -is*. "orella". Literalmente, "a que ten orellas".

### Sinónimos 
Ademais do protónimo cuñado por Fusée-Aublet, a especie coñeceuse tamén polo sinónimos:
* *Marsilea auriculata* (Aubl.) Vitman
* *Marsilea natans* Vell.
* *Salvinia affinis* Desv.
* *Salvinia hispida* Kunth
* *Salvinia olfersiana* Klotzsch ex Britton

* *Salvinia rotundifolia* Willd.

### Variedades 
Dentro da especie distínguense as seguintes variedades:
* *Salvinia auriculata* var. *auriculata* Aubl.
* *Salvinia auriculata* var. *major* C.V.Miranda & Schwartsb.
* *Salvinia auriculata* var. *olfersiana* Baker
* *Salvinia auriculata* var. *sprucei* Baker ex Kuhn

## Características 
Rizoma con estela en forma de "U" en corte trans­versal; a lámina das follas (frondes) flotantes é de orbicular a orbicu­lar-cordada, de até 3 cm de diámetro, cunha fen­dedura en ambos os extremos, e presentan nu­me­rosas papilas cónicas dispostas en fileiras entre os nervios; as papilas xeralmente con de 2 a 4 tricomas soldados no seu extremo distal formando un "nó" escuro. Os esporocarpos, pedicula­dos sobre os eixes varias veces ramificados, son globosos, e non marcadamente apicu­lados.

## Hábitat e distribución 
É un fieito flotante que vive en ríos, lagos e lagoas, de distrinucón americana, encontrándose en México, as illas Bermudas, A Española, Cuba, Porto Rico, as Antillas Menores, as Galápagos, Trinidad, Centroamérica e, en Suramérica, en  Arxentina, Bolivia, Brasil, Chile, Colombia, Ecuador, Güiana, Güiana Francesa, Perú, Suriname, Uruguai e Venezuela.

## Galería 

Algal_Bloom_-_പായൽ_04.JPG
Algal_Bloom_-_പായൽ_05.JPG
Algal_Bloom_-_പായൽ_06.JPG
Salvinia auriculata 3.jpg
Salvinia auriculata 6.jpg

## Notas 
## Véxase tamén 
### Bibliografía 
* Fusée-Aublet, J. B. C. (1775): "III Algæ. *Salvinia*. En: des Plantes de la Guiane Françoise... Tome Premier.
* Baker, J. G. (1886): "A synopsis of the Rhizocarpeæ". *Journal of Botany, British and Foreign* **24**: 98.
* Pott, Vali Joana & Pott, Arnildo (2000): *Plantas aquáticas do Pantanal*. Brasilia: Embrapa. ISBN 85-7383-091-3. 

### Outros artigos 
* Salviniales
* *Salvinia*

### Ligazóns externas 
* *Salvinia auriculata'' (giant salvinia) en Invasive Species Compendium .